Birgitta Bierlein
Birgitta Bierlein Res apud Vicidata repertae: Nativitas: 25 Iunii 1949; Vindobona Obitus: 3 Iunii 2024; Vindobona Patria: Austria Birgitta, vulgo Brigitte Bierlein (Vindobonae nata die 25 Iunii 1949, mortua die 3 Iunii 2024) fuit iuris consulta iudexque constitutionalis Austriae. Nullius factionis politicae sodalis, a praeside Van der Bellen cancellaria Austriae facta, ut administros eligeret administrationique transitoriae praeesset, a die 3 Iunii 2019 meret, antecessore Sebastiano Kurz. In urbe nativa educata, iuribus studuit apud universitatem Vindobonensem. Iudex curiae urbanae ab anno 1975, advocata publica ab 1977 facta est. Praeses vicaria curiae constitutionalis Austriacae, prima mulierum, anno 2002 a praeside Thoma Klestil promota est. Praeside huius curiae ab officio recedente, ipsa praeses anno 2018 successit.